Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 2 Pv 746/13/2201	Dunajská Streda, 25.11.2013
EEČ : 2-16-276-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Dunajská Streda
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
           v období od 1. novembra 2012 do 5. novembra 2013 v mieste trvalého bydliska a všade tam, kde sa počas tohto obdobia zdržiaval neplnil riadne svoju zákonnú vyživovaciu povinnosť voči svojmu maloletému synovi XXXXX, bytom u matky, tým, že v mesiacoch november a  december roka 2012 a v mesiacoch január, február, marec, apríl roka 2013 namiesto súdom určeného výživného vo výške 250,- eur zaplatil iba 150,- eur mesačne a v mesiacoch máj, jún, júl, august, september a október roka 2013  zaplatil iba 120,- eur mesačne, hoci zo zákona o rodine ako aj z rozsudku Okresného súdu XXXXX pod č. k. XXXXX ktorý nadobudol právoplatnosť dňa 6.7.2010 mu vyplýva povinnosť prispievať na jeho výživu so sumou 250,- eur mesačne vždy do 15-tého dňa toho ktorého mesiaca vopred k rukám matky XXXXX, čím za horeuvedené obdobie má celkovú podlžnosť vo výške 1.380,- eur, ktoré peniaze dlhoval k rukám oprávnenej,

lebo zanikla trestnosť činu

Odôvodnenie:
Poverený príslušník Obvodného oddelenia PZ Gabčíkovo (ďalej len „poverený príslušník PZ“) uznesením pod č.: XXXXX zo dňa 3.9.2013 podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Trestného zákona, ktorý sa mal stať na tom skutkovom základe ako je uvedené vo výrokovej časti tohto uznesenia. 

	V priebehu vyšetrovania z výsluchu poškodenej XXXXX  vyplynulo, že obvinený si neplnil svoju vyživovaciu povinnosť voči svojmu maloletému XXXXX za obdobie 1.11.2012 až doposiaľ. Vo svojej výpovedi zo dňa 8.11.2013 uviedla, že obvinený jej uhradil výživné a to v celom rozsahu a už nemá žiadnu zaostalosť na výživnom. Obvinený sa k skutku v plnom rozsahu priznal a svoje konanie oľutoval. V mesiaci november 2013 (dňa 5.11.2013) zaplatil zaostalé výživné, čím si zameškané výživné v plnej výške vyrovnal. Jeho konanie nemalo trvalo nepriaznivé následky. 
 
	S poukazom na uvedené skutočnosti obvinený svojím konaním naplnil zákonné znaky účinnej ľútosti pri prečine zanedbania povinnej výživy § 207 ods. 1 Trestného zákona v zmysle § 86 písm. a) Trestného zákona. 
   
	Z vyššie uvedených dôvodov som preto rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť,  ktorú je možné podať do 3 
                   dní od jeho doručenia na Krajskú prokuratúru v Trnave cestou označenej 
                   prokuratúry. Sťažnosť má odkladný účinok.  

JUDr. Zuzana Kapraľová
prokurátorka